SET เปิดพุ่ง 13 จุดรับ “เฟด” ส่งสัญญาณตรึงดบ.ถึงปี 66
SET เปิดพุ่ง 13 จุดรับ “เฟด” ส่งสัญญาณตรึงดบ.ถึงปี 66
18 มี.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,579.56 จุด บวก 12.80 จุด หรือ 0.82% สูงสุดที่ 1,579.79 จุด ต่ำสุดที่ 1,578.79 จุด มูลค่าการซื้อขาย 3.19 พันล้านบาท
ด้าน บล.ฟินันเซีย ไซรัส มองตลาดแกว่งตัว Sideways Up ขึ้นทดสอบระดับ 1,575-1580 จุด จากบรรยากาศการลงทุนที่เป็นบวกมากขึ้น หลังการประชุม FED คงนโยบายการเงินผ่อนคลายตามเดิม พร้อมระบุว่าการฟื้นตัวของเศรษฐกิจสหรัฐฯที่ค่อนข้างแข็งแกร่งและยังไม่รีบขึ้นดอกเบี้ย ซึ่งเป็นบวกต่อเม็ดเงินให้ไหลกลับเข้าสู่สินทรัพย์เสี่ยง
ขณะที่ บล.กรุงศรี คาด SET รีบาวด์แนวต้าน 1,575 / 1,580 จุด ตอบรับ Fed คงดอกเบี้ยที่ 0.25% และยังคงใช้ QE ต่อไป อีกทั้งได้ปรับเพิ่มคาดการณ์ GDP สหรัฐขึ้นรวมถึงส่งสัญญาณตรึงดอกเบี้ยจนถึงปี 2566 จนกว่าจะบรรลุเป้าหมายการจ้างงานและเสถียรภาพด้านราคา แต่ควรระวังแรงขายลดความเสี่ยงหลัง FTSE rebalance จะ ลดน้ำหนักหุ้นไทยลงจาก 2.3% เป็น 2.25% มีผลวันพรุ่งนี้ (19 มี.ค.64)